  Туспуктэм: vk.com (Администрация Глазовского района) Наталия Сильвестрова Удмуртиысь лулчеберетъя министр Владимир Соловьёв Глаз ёросысь Полоста (Понино) черкогуртэ вуылӥз, отысь тупатъям лулчеберет юртэз эскериз. Со сярысь ёрос администрацилэн пресс-службаез ивортӥз. Лулчеберт юртын тупатъян 2021-2023 аръёсы «Культура малой Родины» федерал ӵектос улсын нуизы. Таяз арын тумбурез, вестибюлез но коридорез выльдӥзы. Табере учкисьёслы залэз тупатъяны кулэ на. Министр 2024-тӥ арын Глаз ёросысь лулчеберет ужъюртъёсты тупатъян сярысь вераськиз. Вуоно арын «Искра» ёрос лулчеберет юртлэсь учкисьёслы залзэ выльдон ужъёсты азьланьтозы. Со сяна, Октябрьской черкогуртын модельной лыдӟиськонни кылдытозы, уйпал муниципал кылдытэтын со нырысетӥез луоз. Со сяна, Кечпигуртын (Удмуртские Ключи) лулчеберет юрт пуктыны малпало. 2024-тӥ арын кулэ ужкагазъёс дасялозы но «Культура» йӧскалык ӵектос улсын вожвылъяськонэ куриськон келялозы. Тодэ вайытом, Можгаын чеберлыкъя нылпи школаез быдэсак тупатъям бере усьтӥзы. Тегъёс: тупатъянужъёс Лулчеберет Глазёрос Удмуртия  